Илия Бешков
Цирк

chitanka.info

От месеци съм болен, затворен в къщи — измъчван денем от лекари, нощем — от нерадостни мисли.

Не се безпокойте за моите болести — оказаха се обикновена старост с разни примеси. Позволете ми да ви опиша един подобен на моя случай. В голям далечен град при прочут лекар се явява болен човек.

— Вие страдате от тежка меланхолия, за която няма друго лекарство, освен всяка вечер да посещавате големия цирк; да се смеете и радвате на прочутия клоун — посъветвал го лекарят.

— Няма ли друг цяр за моята болест?

— Нищо друго няма да ти помогне, добри човече!

— Много жалко, докторе. Сбогом. Аз съм клоунът.

31 декември 1956

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.